CELEX: 62014TN0589
Language: hr
Date: 2014-08-08 00:00:00
Title: Predmet T-589/14: Tužba podnesena 8. kolovoza 2014. – Musso protiv Parlamenta

6.10.2014   
            
            
               HR
            
            
               Službeni list Europske unije
            
            
               C 351/22
            
         Tužba podnesena 8. kolovoza 2014. – Musso protiv Parlamenta
   (Predmet T-589/14)
   2014/C 351/28
   Jezik postupka: francuski
   
      Stranke
   
   
      Tužitelj: François Musso (Ajaccio, Francuska) (zastupnik: A. Gross, odvjetnik)
   
      Tuženik: Europski parlament
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               ovu tužbu utvrdi dopuštenom i osnovanom;
            
         
               —
            
            
               poništi odluku od 26. lipnja 2014.;
               
                           —
                        
                        
                           primarno na temelju formalne nepravilnosti zbog izostanka potpisa predsjednika;
                        
                     
                           —
                        
                        
                           podredno, zbog povrede prava na obranu uslijed izostanka javnosti odluke od 17. srpnja 1996. koja je poslužila kao osnova za odluku od 26. lipnja 2014.;
                        
                     
                           —
                        
                        
                           podredno, zbog povrede načela kontradiktornosti;
                        
                     
                           —
                        
                        
                           podredno, zbog nedostatnog obrazloženja odluke od 26. lipnja 2014.;
                        
                     
                           —
                        
                        
                           podredno, zbog povrede načela razumnog roka koje utječe na izvršavanje prava na obranu;
                        
                     
                           —
                        
                        
                           podredno, zbog povrede načela stečenog prava;
                        
                     
         
               —
            
            
               osigura tužitelju sva druga prava, potraživanja, sredstva i tužbe radi utvrđenja;
            
         
               —
            
            
               naloži tuženiku snošenje svih troškova u postupku.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
               1.
            
            
               Prvi tužbeni razlog odnosi se na formalnu nepravilnost pobijane odluke od 26. lipnja 2014. koju nije potpisao predsjednik Parlamenta u skladu s unutarnjim pravilnikom Europskog parlamenta.
            
         
               2.
            
            
               Drugi tužbeni razlog odnosi se na povredu prava na obranu tužitelja budući da odluka od 17. srpnja 1996., koja je poslužila kao osnova za pobijanu odluku od 26. lipnja 2014., nije bila objavljena povredom članka 28. unutarnjeg pravilnika zastupnika.
            
         
               3.
            
            
               Treći tužbeni razlog odnosi se na povredu načela kontradiktornosti.
            
         
               4.
            
            
               Četvrti tužbeni razlog odnosi se na nedostatno obrazloženje pobijane odluke.
            
         
               5.
            
            
               Peti tužbeni razlog odnosi se na povredu načela razumnog roka budući da je Parlament čekao osam godina prije nego što je pokrenuo postupak naknade od tužitelja.
            
         
               6.
            
            
               Šesti tužbeni razlog odnosi se na povredu načela stečenog prava budući da pobijana odluka preispituje mirovinska prava koja je tužitelj stekao 3. kolovoza 1994.